Traktaten om Den Europæiske Unions funktionsmåde Afsnit XIX »Forskning, teknologisk udvikling og rummet«. I artikel 187 (tidl. artikel 171 TEF) hedder det: »Unionen kan oprette fællesforetagender eller enhver anden struktur, der er nødvendig for korrekt gennemførelse af programmerne for forskning, teknologisk udvikling og demonstration i Unionen.« I artikel 188, stk. 1 (tidl. artikel 172, stk. 1, TEF), hedder det: Rådet vedtager på forslag af Kommissionen og efter høring af Europa-Parlamentet og Det Økonomiske og Sociale Udvalg de i artikel 187 omhandlede bestemmelser.

Formål I artikel 2 i rådsforordning 73/2008 hedder det: Fællesforetagendet for IMI bidrager til gennemførelsen af det syvende rammeprogram og navnlig temaet »Sundhed« under særprogrammet Samarbejde til gennemførelse af det syvende rammeprogram. Formålet skal være i betydelig grad at forbedre produktiviteten og effektiviteten af lægemiddel-udviklingsprocessen, idet det langsigtede mål skal være, at lægemiddelsektoren kan producere mere effektive og sikre innovative lægemidler. Det skal blandt andet: a) støtte prækompetitiv forskning i og udvikling af lægemidler i medlemsstaterne og de lande, der er associeret med det syvende rammeprogram, med en koordineret fremgangsmåde for at eliminere de påpegede flaskehalse inden for lægemiddeludviklingsprocessen b) støtte gennemførelsen af forskningsprioriteterne som fastlagt i forsknings-dagsordenen under det fælles teknologiinitiativ om innovative lægemidler (i det følgende benævnt »forskningsaktiviteter«),især ved at yde tilskud på grundlag af indkaldelser af konkurrerende forslag c) sikre komplementaritet med andre aktiviteter under syvende rammeprogram d) fungere som et offentlig-privat partnerskab, der tilsigter at styrke forskningsinvesteringerne i biofarmakasektoren i medlemsstaterne og de lande, der er associeret med det syvende rammeprogram, ved at sammenlægge ressourcer og fremme samarbejdet mellem den offentlige og private sektor e) fremme små og mellemstore virksomheders (SMV) involvering i sine aktiviteter på linje med målene i syvende rammeprogram.

Opgaver I artikel 1 i de vedtægter, som findes i bilaget til rådsforordningen, hedder det: Fællesforetagendet for IMI har følgende hovedopgaver og aktiviteter: a) at sikre, at det fælles teknologiinitiativ om innovative lægemidler oprettes og forvaltes på en bæredygtig måde b) at udarbejde og gennemføre den årlige gennemførelsesplan, jf. artikel 18, i kraft af indkaldelser af forslag c) regelmæssigt at revidere og foretage de nødvendige tilpasninger af forskningsdagsordenen for det fælles teknologiinitiativ om innovative lægemidler i lyset af den videnskabelige udvikling i løbet af gennemførelsen d) at tilvejebringe de nødvendige offentlige og private ressourcer e) at oprette og udvikle et nært og langsigtet samarbejde mellem Unionen, erhvervslivet og de øvrige interessenter, som f.eks. tilsynsmyndigheder, patientorganisationer, akademiske kredse og kliniske centre, og et samarbejde mellem erhvervslivet og akademiske kredse f) at lette koordineringen med nationale og internationale aktiviteter på dette område g) at foranstalte kommunikations- og formidlingsaktiviteter h) at kommunikere og fungere i samspil med medlemsstaterne og de lande, der er associeret med det syvende rammeprogram, via gruppen af repræsentanter for IMI-staterne, som nedsættes til dette formål i) at tilrettelægge mindst et årligt møde, i det følgende benævnt »interessentforum«, med interessegrupper for at sikre åbenhed og gennemskuelighed omkring fællesforetagendet for IMI’s forskningsaktiviteter i forholdet til interessenterne j) at underrette juridiske enheder, der har indgået en aftale om tilskud med fællesforetagendet for IMI, om lånemulighederne i Den Europæiske Investeringsbank, navnlig finansieringsfaciliteten for risikodeling, som er oprettet i forbindelse med det syvende rammeprogram k) at offentliggøre oplysninger om projekterne, herunder deltagernes navne, og om størrelsen af fællesforetagendet for IMI’s finansielle bidrag pr. deltager l) at sikre, at det fælles teknologiinitiativ om innovative lægemidler er effektivt m) at gennemføre andre aktiviteter, der måtte være behov for at nå de i denne forordnings artikel 2 omhandlede mål.

1. Bestyrelse Bestyrelsen er fællesforetagendet for IMI's øverste besluttende organ og er ansvarlig for tilsynet med fællesforetagendet for IMI's forfølgelse af sine mål. Den sikrer et tæt samarbejde mellem fællesforetagendet og dets medlemmer om gennemførelsen af dets aktiviteter. Den garanterer derfor opfyldelsen af de mål, fællesforetagendet for IMI har vedtaget, nemlig at eliminere flaskehalse inden for europæisk forskning i og udvikling af lægemidler og støtte forskning i biofarmaka til gavn for patienterne. 2. Den administrerende direktør Den administrerende direktør — udnævnt af bestyrelsen — er fællesforetagendet for IMI’søverste ansvarlige for den daglige ledelse i overensstemmelse med bestyrelsens afgørelser. Den administrerende direktør skal i den forbindelse regelmæssigt informere og følge op på ad hoc-anmodninger om oplysninger fra bestyrelsen og det videnskabelige udvalg. Den administrerende direktør er fællesforetagendet for IMI’sretlige repræsentant. Vedkommende udfører sine opgaver i fuld uafhængighed og står til regnskab over for bestyrelsen. 3. Det videnskabelige udvalg Det videnskabelige udvalg er et rådgivende organ for bestyrelsen, og det skal udføre sine aktiviteter i tæt forbindelse med og med støtte fra forretningsudvalget. Det videnskabelige udvalg skal på grundlag af forskningsdagsordenen rådgive om de videnskabelige prioriteter med henblik på forslaget til årlig gennemførelsesplan og om de videnskabelige fremskridt, der beskrives i den årlige aktivitetsrapport. Fællesforetagendet for IMI støttes også af 2 eksterne rådgivende organer: 4. Gruppen af repræsentanter for IMI-staterne Gruppen af repræsentanter for IMI-staterne består af en repræsentant for hver medlemsstat og for hvert af de lande, der er associeret med rammeprogrammet. Den har en rådgivende rolle for fællesforetagendet for IMI og fungerer som mellemled mellem fællesforetagendet for IMI og de relevante interessenter i deres respektive lande. 5. Interessentforum Interessentforummet er et møde, der er åbent for alle interessenter, som kan fremsætte kommentarer, og som indkaldes mindst en gang om året af den administrerende direktør. 6. Ekstern revision Revisionsretten. 7. Decharge-myndighed Parlamentet efter henstilling fra Rådet.

Budget 81,9 millioner euro finansieret af Unionens bidrag og 50 % af de løbende omkostninger fra EFPIA (0,5 millioner) Personale pr. 31. december 2009 29 stillinger på den årlige stillingsfortegnelse. Pr. 31.12.2009 var der 12 ansatte, der var beskæftiget med følgende opgaver: — administrerende direktør: 1 — videnskabelige: 3 — operationelle: 5 — administrative: 3